Det er cykelløbenes højsæson og nu kommer feltet også forbi Aars. På torsdag køres Sparekassen Himmerland Grand Prix. Men selvom flere store ryttere kommer til Vesthimmerland, så er det faktisk det, der sker før selve løbet, der vækker størst opmærksomhed. Danmarks største reklamekaravane kommer nemlig til Aars. Her skal over 20 bilder køre rundt på strækningen og dele slik og gaver ud til publikum. Blandt de 20 biler er store virksomheder som Haribo, men også helt nye tiltag, såsom Hjem-Fisk, der er en pendant til Hjem-Is. Derudover vil flere veteranbiler også køre rundt i Aars før løbet. Hvis man ikke får nok af de gratis gaver, kan man under cykelløbet se blandt andre Michael Mørkøv fra Team Saxo Bank - Tinkoff Bank, den nykårede danmarksmester Sebastian Lander fra Glud & Marstrand - LRØ og Rasmus Guldhammer, Christina Watches - Onfone. Arrangøreren forventer, at op mod 10.000 tilskuere møder op.
Cykelløbet i Aars tiltrækker store stjerner, gamle biler og Danmarks længste reklamekaravane.